Document ID: /roh_data/filtered/fineweb-2-filterrobots_roh.jsonl.gz/34791

En la California ha in derschader per il mument franà ils plans dal president, Donald Trump, da construir in mir al cunfin tar il Mexico. Quai rapportan medias americanas. La sentenzia scumondia a la regenza da duvrar daners dal budget dad auters uffizis per construir il mir. Trump haja cunquai probabel surpassà sias cumpetenzas.
En la sentenzia vai concret per ina milliarda – da las total 6,7 milliardas dollars – che l'armada duess contribuir. La chasa dals represchentants e plirs stadis avevan fatg recurs cunter la decisiun ch'il president aveva tratg cun in decret da stadi d'urgenza.
RR novitads 09:00